следва да се отбележи, че това увеличение се дължи на резултатите само на едно от големите дружества, което е било в състояние да извърши значителни инвестиции, за да разшири производствения си капацитет. Инвестициите на другите три дружества са останали стабилни или са намалели значително.
 (243)
 Между 2014 г. и разследвания период в рамките на прегледа спадът на възвръщаемостта на инвестициите, дефинирана като печалбата в процент от нетната балансова стойност на инвестициите, е бил по-голям от намалението на рентабилността през разглеждания период. През същия период средното равнище на работните заплати е отбелязало лек ръст, но в по-малка степен от производствените разходи за единица продукция.
 4.5. Заключение
 (244)
 Анализът на вредата показва, че състоянието на промишлеността на Съюза се е подобрило през разглеждания период. Повечето от показателите във връзка с вредата са показали положителна тенденция. Фактът, че промишлеността на Съюза е извлякла ползи от мерките, се илюстрира, наред с друго, от увеличаването на производството, обема на продажбите на Съюза, пазарния дял и по-високите продажни цени. С оглед на изложеното по-горе Комисията стигна до заключението, че промишлеността на Съюза не е понесла съществена вреда по смисъла на член 3, параграф 5 от основния регламент през разследвания период в рамките на прегледа.
 (245)
 Независимо от това, дори ако промишлеността на Съюза е започнала да се възстановява от миналата вреда, този процес е бил много бавен. С оглед на значителния обем на вноса, който е продължил от КНР на цени, подбиващи цените на промишлеността на Съюза, рентабилността ѝ е останала под целевата печалба, което доказва уязвимото ѝ положение.
 (246)
 След разгласяването CCCLA изтъкна, че Комисията не е следвало да стига до това заключение, тъй като почти всички икономически показатели в разследването показват положителна тенденция. Въпреки това, както е разяснено в съображения 244 и 245 по-горе, промишлеността на Съюза се възстановява много бавно след въвеждането на мерките. Към момента на налагане на мерките след първоначалното разследване промишлеността на Съюза е понесла съществена вреда и поради това тя е била в сериозни икономически затруднения. Поради това положителната тенденция на макропоказателите на промишлеността на Съюза в относително отражение не следва да се разглежда изолирано от тази ниска отправна точка в абсолютни стойности в началото на сегашното разследване. В съчетание с неизменно ниската рентабилност на промишлеността на Съюза и продължаващия значителен внос от КНР промишлеността на Съюза все още не е в състояние, в което би могла лесно да издържи на повторението на дъмпинговия внос в увеличен обем. Това също е разяснено в раздел 5.4 по-долу, където е извършена симулация, за да се разгледа какво би се случило с промишлеността на Съюза при изтичане на срока на действие на мерките. Поради това Комисията отхвърли твърдението.
 5. ВЕРОЯТНОСТ ЗА ПОВТОРНО ВЪЗНИКВАНЕ НА ВРЕДАТА
 (247)
 Както е установено в раздел 3 по-горе, китайският внос е осъществяван на дъмпингови цени по време на разследвания период в рамките на прегледа и беше установено, че има вероятност за продължаване на дъмпинга при изтичане на срока на действие на мерките. Поради това в съответствие с член 11, параграф 2 от основния регламент Комисията разгледа вероятността